المنیر فی احکام التجوید

**المنير فی احکام التجويد"** ایک اہم جدید کتاب ہے جو قرآن کریم کی درست قراءت اور تجوید کے اصولوں پر مبنی ہے۔ یہ کتاب 2001 میں اردن کی جمعيہ المحافظہ على القرآن الكريم نے شائع کی اور اب تک اس کی 40 سے زائد طبعات شائع ہو چکی ہیں، جن کی تعداد 3 لاکھ سے تجاوز کر چکی ہے۔
کتاب کو عام مسلمانوں کے لیے سادہ اور جدید انداز میں لکھا گیا ہے، جس میں مخارجِ حروف، صفات اور دیگر قواعد کو تصویری وضاحتوں اور چارٹس کے ذریعے آسانی سے سمجھایا گیا ہے۔ اس میں تجوید کی تعریف، اس کا شرعی حکم، تاریخ اور علم القراءات کے تعارف کے ساتھ قرآن کی تلاوت اور حفظ کے فضائل بھی شامل ہیں۔

یہ کتاب قرآن کے طلبہ کے لیے اجازہ اور سند کے حصول کا ایک عملی رہنما بھی ہے اور مقامی و بین الاقوامی سطح پر قرآن کی تعلیم دینے والے اداروں نے اسے اپنایا ہے۔ ابتدائی طبعات میں مفید تجاویز کی بنیاد پر کئی ترامیم کی گئیں، جس سے کتاب کی افادیت میں مزید اضافہ ہوا۔
## تالیف کی وجہ
یہ کتاب اس وقت ترتیب دی گئی جب جمعيہ المحافظہ على القرآن الكريم کی مرکزی تلاوت کمیٹی کو کورسز کے نصاب اور حوالہ جاتی کتب سے متعلق سوالات اور آراء موصول ہوئیں۔ مختلف تجوید کی کتب کا جائزہ لینے کے بعد معلوم ہوا کہ ان میں یا تو غیر ضروری تفصیل ہے یا ابہام یا بعض مواد ناقص و غیر واضح ہے۔ اس لیے کوئی ایک کتاب بطور مرکزی نصاب چننا ممکن نہ تھا۔
### کمیٹی کے ارکان
ڈاکٹر احمد خالد شکری ،
محمد خازر المجالی ،
احمد محمد القضاة ،
محمد عصام القضاة ،
عبد الرحمن عبد ربه غليون ،
محمد احمد سليمان ،
عمر يوسف حماد۔
علي محمد الجيوسی ،
مأمون عمر الشمالی ۔
### کتاب کے ابواب
کتاب کی 29ویں اشاعت تک اس میں 10 ابواب شامل تھے:
1. علم تجوید کا تعارف – 10 مباحث
2. استعاذہ و بسملہ – 2 مباحث
3. حروف کے مخارج و القاب – 2 مباحث (یہ باب ڈاکٹر ایمن سویّد کی کتاب التجويد المصور سے لیا گیا، 22ویں ایڈیشن میں شامل ہوا)
4. حروف کی مستقل صفات – 4 مباحث
5. نون و میم کے احکام – 3 مباحث
6. مد کے احکام و اقسام – 2 مباحث
7. تفخیم و ترقیق – 4 مباحث
8. ادغام – 4 مباحث
9. وقف و ابتدا – 4 مباحث
10. تنبیہات و فوائد – 10 مباحث

### کتاب کی طباعت
کتاب میں متعدد بار ترامیم کی گئیں، خاص طور پر پانچویں اشاعت تک۔ اس کے بعد تبدیلیاں معمولی رہیں۔
مشہور مقولہ بھی شامل کیا گیا: "کوئی کتاب ایسی نہیں جسے انسان کل لکھے اور آج نہ کہے: کاش یہ بدلا جاتا، وہ بڑھایا جاتا، یہ حذف ہوتا، تو بہتر ہوتا۔"
اہم اشاعتیں:
پہلی اشاعت: 2001
پانچویں اشاعت: 2009
بائیسویں اشاعت: 2013
انتیسویں اشاعت: 2015 / 1436ھ
چالیسویں اشاعت: 2019 / 1441ھ
### تنقیدات کا خلاصہ
کتاب المنير في أحكام التجويد پر جو تنقیدات ہوئیں، وہ مواد کی بجائے اسلوب اور ترتیب سے متعلق تھیں، جنھیں بعد میں بہتری کے لیے استعمال کیا گیا:
* . کثرتِ ترامیم:
ابتدائی طبعات (خصوصاً پہلی سے پانچویں تک) میں بہت تبدیلیاں ہوئیں، تجاویز اور مشوروں کی بنیاد پر بعض معلومات حذف کی گئیں یا مختصر کی گئیں۔ بعد کی طبعات میں تبدیلیاں نہ ہونے کے برابر رہ گئیں۔
* . عبارات کا ثقیل ہونا:
کچھ قارئین کو زبان مشکل محسوس ہوئی، کیونکہ طلبہ اکثر کتاب کو کئی بار پڑھتے اور حفظ بھی کرتے ہیں۔ متعدد ماہرین کی رائے کے بعد اس نتیجے پر پہنچا گیا کہ زبان درمیانے درجے کی اور مناسب ہے، کیونکہ قارئین کی سطح مختلف ہوتی ہے۔
* . احکامِ تجوید کی مکمل شمولیت نہ ہونا:
بعض مباحث بعض کتب میں بطور عنوان موجود ہیں جو یہاں نہیں، مگر المنير میں ان کے مضامین ضمنی طور پر شامل ہیں۔
* . بعض معلومات کا تکرار:
کچھ معلومات مختلف مقامات پر دہرائی گئی ہیں، جس سے بعض طلبہ کو الجھن ہوتی ہے، مگر یہ تکرار مخصوص علمی نکات کی وضاحت کے لیے ہے، جیسے حفص کی قراءت میں اختلافی یا مخفی پہلو۔
* . بعض معلومات کی صحت پر اعتراض:
چند احکام مختلف آرا پر مبنی تھے، ان کی تحقیق کر کے راجح قول کو اختیار کیا گیا، جو مؤلفین کی اجتماعی رائے سے طے ہوا۔
### بریل نسخہ
اندھے افراد کے لیے کتاب کا بریل میں تین جلدوں پر مشتمل ایڈیشن شائع کیا گیا، تاکہ وہ بھی تجوید کے علوم سے مستفید ہو سکیں۔ 

## حوالہ جات

## بیرونی روابط

* جمعية المحافظة على القرىن الكريم

زمرہ:کتب اہل سنت